Michaela Čobejová

Mgr. Michaela Čobejová (* 16. jún 1970, Trnava) je slovenská filmová, televízna, divadelná, rozhlasová aj dabingová herečka. Od roku 2013 vyučuje literárno-dramatický odbor na základnej umeleckej škole v bratislavskom Ružinove.

 Život 
Po presťahovaní do Bratislavy takmer päť rokov účinkovala v Detskej rozhlasovej dramatickej družine. V roku 1988 začala študovať herectvo na Vysokej škole múzických umení. Počas štúdia hosťovala v Divadle Nová scéna v inscenácii Kto sa bojí Virginie Woolfovej?. Po skončení štúdia, v roku 1992, prijala angažmán v Činohre Slovenského národného divadla.

Medzi najdôležitejšie inscenácie, v ktorých hrala, patria: muzikál Ernesta Brylla a Katarzyny Gärtnerovej Na skle maľované, kde stvárnila úlohu Anjela, hry poľských dramatikov Janusza Głowackého Štvrtá sestra (Kaťa) a Slawomira Mroźeka Tango (Ala), Goldoniho komédia Čertice (Orsetta) a hra Franza Wedekinda Lulu (Lulu). V bratislavskom Mestskom divadle naštudovala hru Posadnutí láskou v réžii Ingrid Timkovej. V roku 2008 sa stala víťazkou tanečnej show Let's Dance s profesionálnym tanečníkom Tomášom Surovcom. 

Okrem filmovej tvorby a dabingu sa venuje aj vydavateľskej a producentskej činnosti. S Manželom Ivanom má dcéru Ivanu a Táňu.
Hrala v seriáli Ordinácia v ružovej záhrade.

 Angažmány 
 Stále
 SND, Bratislava (19922006)
 Drama Production (20002002) jej vlastná produkčná spol. bez stálej scény
 Sardinka Production (od r. 2013) jej vlastná produkčná spol. bez stálej scény
 Hosťovanie
 Nová scéna, Bratislava (19901991) - posl. VŠMU
 MdB, Bratislava (2004)
 Divadlo West, Bratislava (2005)
 MDPOH, Bratislava (2011)

Po dobu piatich rokov účinkovala v Detskej rozhlasovej dramatickej družine (čas začiatku a ukončenia pôsobenia v tomto súbore sú nedostupné).

 Diskografia 
 2009: Biblické príbehy pre deti – CD, audiokniha (vydal: SM Complicité)

 Filmografia 

K roku 2016 hereckú filmografiu Čobejovej zastupujú v distribúcii štyri celovečerné filmy; na poli krátkometrážnej kinematografie bol zaznamenaný jeden príspevok. V televíznej produkcii bola bez ohľadu na metráž filmu obsadená do dvadsiatich hraných titulov, z toho desiatich TV filmov vrátane jednej minisérie i muzikálu, a deviatich seriálov. Účinkovala aj v dvoch webových seriáloch.
 Rok Dielo Rola Poznámky 1986 Jsi falešný hráč  Česko-Slovensko, uvádzaná pod rod. menom  1992 Lepšie byť bohatý a zdravý ako chudobný a chorý mladá Margita Slovensko a Česko  1993 Es lebe die Liebe, der Papst und das Puff herečka Rakúsko, v nemčine  1995 … kone na betóne Paulínka, Johanina dcéra Slovensko, voľné pokračovanie filmu Pásla kone na betóne (1982)  Krátky film 2013 Zem je guľatá  FTF VŠMU, študentský film  

 Úspechy a ocenenia 
 Rok Nominované dielo Cena Kategória Výsledok Televízia 2008 Osobnosť menovite a Tomáš Surovec Let’s Dance 2 (TV Markíza) Kráľovná a Kráľ tanca Výhra  Ordinácia v ružovej záhrade (za post. Kamily Pokornej-Vaškovej) Osobnosť televíznej obrazovky Herečka Nominácia  Údaje prevzaté z písomných záznamov dennej tlače

 Poznámky 

 Referencie 

 Pozri aj 
 Zoznam víťazov a nominantov ankety OTO

 Iné projekty 

 Externé odkazy 

 Michaela Čobejová na stránkach SND
 Michaela Čobejová  v Slovenskej filmovej databáze SFÚ





 Michaela Čobejová na TV-archiv.sk
 Michaela Čobejová na Filmer.cz
 Michaela Čobejová na Osobnosti.cz
 Michaela Čobejová na Discogs


Kategória:Absolventi Vysokej školy múzických umení
Kategória:Detskí herci
Kategória:Slovenské rozhlasové herečky
Kategória:Slovenské filmové herečky
Kategória:Slovenské televízne herečky
Kategória:Slovenské divadelné herečky
Kategória:Slovenské dabingové herečky
Kategória:Slovenské herečky divadelných muzikálov
Kategória:Slovenskí divadelní pedagógovia
Kategória:Osobnosti z Trnavy